**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ТАРИХ, АРХЕОЛОГИЯ ЖӘНЕ ЭТНОЛОГИЯ ФАКУЛЬТЕТІ**

**АРХЕОЛОГИЯ, ЭТНОЛОГИЯ ЖӘНЕ МУЗЕОЛОГИЯ КАФЕДРАСЫ**

**«6М020800 – Археология және этнология»**

**мамандығы**

**«Археологиялық және этнологиялық ғылыми зерттеулерді ұйымдастыру және жоспарлау» пәнінен**

**ҚЫСҚАША ДӘРІСТЕР**

**3 кредит**

**Алматы 2020**

**Кіріспе**

Пәннің мақсаты: этнологиялық және мәдени антропологиялық зерттеулерді жоспарлау мен ұйымдастыруды көрсету.

Пәннің міндеті зерттеу ерекшеліктерімен танысумен қатар археологиялық және этнологиялық зерттеудің әдістері-қазба ережелері, далалық материалдарды сараптау, жинауды білу.

Этнолого-антропологиялық зерттеу затын ерте және қазіргі қоғам құрайды: материалды, рухани, тұрмыстық, этногенетикалық, әлеуметтік және т.б. Зерттеу объектісі – бұл тарихи реконструкцияға негіз болатын заттай деректер; этностар және этностық қоғамдар, адамдар тобы.

Зерттеудің негізгі әдістері: деректану, интерпретациялық, дескрептивті, типологиялық, аналитикалық, салыстырмалы-тарихи, жүйелі.

Методологиялық дүниелерді ескере отырып, қойылған мәселені шешудегі әдістерді таңдау жасалады. Белгілі бір мәселелерді зерттеу үшін осындай зерттеулерді ұйымдастыру және жоспарлау, жалпы объекінің негізін құрайтын әдіс-тәсілдердің көмегімен біз керекті мағлұматтарды алуымыз керек.

Дайындық кезеңі. Этнологиялық және антропологиялық негізгі объектіні таңдау. Зерттеліп жатқан объект бойынша магистранттарды белгілі дереккөздермен әдебиеттермен алдын ала таныстыру.

Бастапқы кезең. Ұйымдастырылып жатқан экспедициялардың қауіпсіздік техникасымен және еңбек жағдайларымен таныстыру.

Далалаық кезең. Негізгі зерттеу объектілерімен – табиғи, ландшафты ортада әртүрлі этнологиялық мәліметтермен, артефактілермен, материалдық мәдениет және қолданбалы өнер заттарымен; рухани мәдениет үлгілерімен, фольклор, отбасы және тұрмыс, зерттеліп жатқан этностардың салт-жораларымен жұмыс істеу; негізгі дағдыларды білу, мәліметтерді жинау және ұйымдастыру әдістерін бекіту.

Қорытынды кезең. Этнолого-антропологиялық мәліметтерді жинау жұмыстарының аяқталуы. Жұмыс жерінен магистранттарды және ел арасынан жинаған мәліметтерді қарастыру.

Есепті жазу мен мәліметтерді өңдеу. Есеп құжаттарын даярлау. Табылған және жиналған бастапқы материалдарды стационарлы түрде өңдеу (атрибуция, сипаттау, классификация, заттарды мерзімдеу және т.б.).

**Этнолого-антропологиялық зерттеулерді ұйымдастырудың мақсаты мен міндеттері. Зерттеу туралы түсінік**

Этнолого-антропологиялық зерттеулерді ұйымдастырудың негізгі мақсаты – аталмыш зерттеулердің толық көрінісін қалыптастыру. Зерттеулерді жүйелі ұйымдастыру арқылы алға қойылған мақсаттарға жету және жол ашу, оларды қалпына келтіру. Зерттеулерді ұйымдастырудың мақсаты төмендегідей міндеттерден тұрады:

1. Этнологиялық және мәдени антропологиялық зерттеулерді ұйымдастырудың барлық сатыларын қадағалау.

2. Зерттеулерді ұйымдастыру туралы этнолог және антропологғалымдардың ғылыми тұжырымдарын білу.

Этнолого-антропологиялық зерттеу туралы түсінік этнологияның негізгі түсінігімен тікелей астасып жатыр. Олар – этнологиялық мәліметтер, анкеталар, графиктер, фото-фоно бейнелер, немесе затай, шаруашылыққа және қолөнерге байланысты артефактар. Осыларға жүйелі түрде сатылап жұмыс жүргізу арқылы этнологиялық зерттеу түсінігін қалыптастыру.

**Қазіргі жағдайдағы этнологиялық зерттеулердің әдіснамасы. Этнолого-антропологиялық зерттеулерді ұйымдастырудың**

**алғы шарттары**

Әдіснама – этнологияны жеке тарихи пән ретінде тануға қатысты теориялық зерттеулердің ерекше саласы, оның өткен этногенезі мен этникалық тарихын, материалдық және рухани мәдениетті, мәдени-шаруашылық типтерін, елді мекендері мен қоныстарын, қол өнерін, отбасы мен некесін және т.б. зерттеу мен қалпына келтіруде өзіндік деректері бар. Оның мақсаты: әдіс құрылымындағы іргелі түсінік аппаратын талдау және жетілдіру. Этнологиялық зерттеулердің әдіснамалық негізі тарихи принципке, жүйелілік пен пәнаралық танымға бағытталған. Іргелі түсінік: этнологиялық дерек, түрі, әдістері, халық мәдениеті, тарихи-мәдени қауым, этнологиялық зерттеулер тәртібі, этнологиялық түсініктің деңгейі.

Этнолого-антропологиялық зерттеулерді ұйымдастырудың алғы шарттары этнологиялық барлау, іздестіру және қажетті мәліметтер жұмыстарына бағытталады. Олар Қазақстан Республикасының «Тарихи-мәдени мұра объектілерін сақтау және пайдалану туралы» 1992 жылғы 2 шілдедегі Заңы 40 бабы аясында жүргізіледі.

Қазақстан аумағындағы этнологиялық зерттеулер нәтижесінде Қазақстан Республикасының және басқа да мемлекеттердің жеке және заңды тұлғалары алған материалдар мен олжалар ғылыми тіркелгеннен және өңделгеннен кейін Қазақстан Республикасының мемлекеттік музейлеріне беру қағидалары.

**Этнолого-антропологиялық экспедицияға дайындық жұмыстары.**

**Экспедицияны ұйымдастыру**

Этнолого-антропологиялық экспедицияға дайындық жұмыстарының дұрыс жүгізілуі этнологиялық зерттеулерге қажетті заттар мен құжаттардан тұрады. Олар: ашық парақ; тарихи-мұрағаттық және библиогарфиялық зерттеулер; тарихи жоспарлар мен құжаттардың көшірмесін алу; тарихи-топографиялық сипаттағы (тарихи құрылысты қалпына келтіруде 3D-модельді және басқаларды пайдалану) мақсаттарды шешу үшін көзбен шолу арқылы жасалынған арнайы әдістерді қолдану (оның ішінде GIS-технологияны қолдану); бар болған жағдайда тарихи жоспарларды қазіргі масштабқа ауыстыру; тарихи-этнологиялық схеманы жасау; тарихи жазбаларды жинау, түсіндірме жазбаларды жасау.

Экспедицияға қажетті құрал-жабдықтар мен керек-жарақтарды даярлау.

Этнологиялық экспедиция – ата-бабалардың, отандастардың, тұрғындар мен респонденттер өмірі және олардың күнкөрісі жөнінде ғылыми білім алуға бағытталған зерттеумен тікелей байланысты.

Этнологиялық экспедицияны ұйымдастыру мен оның барысы бекітілген ғылыми әдістемелер тәртібімен жүргізіледі: этнологиялық зерттеу; ашық парақ; этнологиялық жобалау; этнологиялық бақылау; этнологиялық қадағалау.

**Этнологиялық зерттеу жүргізудің жалпы концепциясы**

Этнологиялық зерттеудің бағдарламасын дайындау екі бөлімнен тұрады.

Методологиялық бөлімінде мәселе қойылып, зерттеу нысаны көрсетіліп, мақсаты мен міндеті анықталады, негізгі түсініктер дәйектеледі, зерттеу нысанының алдын-ала жүйелік талдауы жасалып, зерттеу гипотезасы қалыптасады. Әдістемелік-ұйымдастыру бөлімі тұңғыш ақпаратты жинау әдіс-тәсілдерін, этнографиялық зерттеу мен бақылау нысанын, жиналған далалық материалдарды өңдеу тәсілдерін анықтайды. Бағдарламаға сонымен қатар жұмысты жүргізу уақыты, орындаушылардың тізімі, шығындардың есебі кіреді. Зерттеу бағдарламасы қойылған мақсаттарды жоспарлауға байланысты жасалады. Оның жалпы бағыты сайып келгенде тәжірибелік қызығушылыққа жауап береді. Бағдарлама зерттеу жұмысының кезеңдері, орындау мерзімдері, қажетті ресурстар көрсетілген жұмыс жоспарымен толықтырылады.

**Этнологиялық зерттеудің методологиясы**

Ұстанымдар, әдістер, тәсілдер және ғылыми таным құралдары туралы арнайы оқыту үшін методология түсінігін: а) құрылым, логикалық ұйымдастыру, шығармашылық әдістері мен құралдары туралы оқытуда; ә) ғылыми таным құру түрлері мен әдістері, қағидаларын оқытуда қолдану қажет.

Этнологиялық зерттеудің методологиясы әртүрлі әдіс-тәсілдердің жүйесінен тұрады. Зерттеу барысында ол этнологиядағы түрлі ғылыми мектептердің ерекшелігіне байланысты қолданылады. Мұндай методологиялық зерттеу үш деңгейлі құрылымнан тұрады: а) танымдық сипаттағы білім; ә) құрылым, қағида, ереже және жалпы ғылыми зерттеу әдісі туралы теориялық білім; б) нақты зерттеу мақсаты мен танымдық жағдайға байланысты тақырыптық байланыс.

Этнологиялық зерттеудің методологиясы құрылымында келесі деңгейлерді атап көрсетуге болады: а) ғылыми танымның тақырыптық аймағын анықтауда қажетті білім жүйесі; б) зерттеу мақсатын қою және шешу; в) ғылыми тезаурус құру, пән ерекшелігі,оны міндетті құрылымда қолдану; г) жеке ғылыми-зерттеу мақсатын шешу әдісі.

Теорияны құрудың түрлі тәсілдері бары белгілі: теориялық тұрғыдан типологиялық бөлу, қарапайым эмпирикалық жалпыламадан метатеорияға өту. Ғылыми теорияның қарапайым түрі «сипаттама-жазба» қағидасына, яғни ғылыми түсініктегі жеке және жалпыға сәйкес келеді.

Басқа ғылымдар сияқты этнология тарих ғылымының бір саласы ретінде жалпы методологиялық негіздерге, сонымен қатар өзіндік жеке принциптерге: тарихилық, жүйелік, шынайылық, сәйкестік, салыстырмалық, құндылық және т.б. сүйенеді.

**Этнологиялық зерттеудің стратегиялық жоспары**

Зерттеудің стратегиялық жоспарын таңдауға негіз – эмпирикалық мәлімет жинауға дейінгі білімді анықтау және одан гипотеза құру мүмкіндігі. Зерттеу жүргізудің төрт негізгі жолы бар: 1) Формулятивті (барлау), мәселені анықтауға және гипотеза құру бағытталған. 2) Сипаттамалық, қазіргі этномәдени процесстер мен құбылыстарды зерттеудегі сандық-сапалық әдіс. 3) Тәжірибелік-аналитикалық, аз ғана уақыт аралығында ақпарат алу мақсатында, бір реттік стационарлық зертеуде қолданылады. 4) Салыстырмалы, зерттеу процесстерінің негізгі бағыттарын анықтауда, белгілі уақыт аралығындағы мәліметтерді салыстыру. Аталған зерттеу аймақтық, әлеуметтік-мәдени ерекшелікке байланысты жүргізіледі. Зерттеу барысында аталған көрсеткіштердің бірнешесі немесе барлығы қолданылуы мүмкін.

**Этнологиялық зерттеудің негізгі элементтері**

Теориялық-қолданбалы этнологиялық зерттеу ірі әлеуметтік мәселенің бағыттар мен негізгі кезеңдерін қамтитын зерттеу бағдарламасы шеңберінде жүргізіледі. Этнологиялық зертеудің жұмыс жоспарын төрт уақытша кезеңге бөлуге болады: 1) Болашақ бағдарламаның бір бөлігі ретінде аталған зерттеудің теориялық концепциясы мен бағдарламасын жасауға кететін уақыт. Оған жалпы зерттеуге кететін уақыттың үштен бір бөлігі жұмсалады. 2) Далалық кезең, мәліметтерді жинау, өңдеу. Оған берілген уақыттың 20% кетеді. 3) Алынған мәліметтерді өңдеу, талдау, аралық ғылыми есептер кіреді. Берілген уақыттың 40% жұмсалады. 4) Қорытынды есептерді жасау уақыты мен басылымдар, шамамен уақыттың 10% құрайды.

 **Алдын-ала немесе пилотажды зерттеуді ұйымдастыру**

Негізгі мақсат бастапқы мәліметтерді жинау процедурасына бағытталған әдістерді сараптау, мәлімет жинау тәсілдері, нысандардағы далалық этнологиялық жұмыстарды ұйымдастыру, бақылау нысанын таңдау. Аталған кезеңдегі басты мақсат далалық жұмыстың барлық бағыттарындағы тұрақтылықтың сақталуы. Келесі қызмет – зерттеу нысанындағы жауапты информатарлармен байланысты орнату, әрі қарайғы бірігіп жұмыс жасауды қамтамасыз ету. Зерттеу мүшелерінің дайындық деңгейі нақтыланып, қойылған міндеттерді түсіну. Жоспарланған информаторлар мен респонденттерді таңдаудың іске асуын тексеру қажеттілігі, екі фактордан тұратын: алынатын ақпарат сипаты мен бақылау нысанына қол жеткізуге байланысты жүргізілетін сауалнама ауқымы бағаланады.

Тізімнен таңдалып алынған немесе басқа жолмен зерттелетін информаторлар түрлі жағдайларға байланысты: басқа жаққа жол жүруге, ауруға, қолының бос болмауына, күткен жерде тұрмауына және т.б. болмай қалуы мүмкін. Жоғарыда келтірілген ұйымдастырудағы қиыншылықтар информаторлар санын анықтауға толық мүмкіндік береді, соған қарамастан нәтижесінде далалық этнологиялық мәлімет жоспарланған көлемде алынуы тиіс.

**Этнологиялық және антропологиялық дереккөздерді сыныптау**

Қалыптасқан жүйе бойынша этнографиялық дереккөздерді келесі типтерді анықтай отырып жіктеуге де болады.

1. Әр түрлі типтегі далалық этнографиялық деректер - жазбаша мәтін (сұхбаттасу жазбалары, бақылаулар және т.б.), аудиожазба, бейнежазба, фотосурет, жоспарлау және сурет салу, материал жинақтау. Мәтіндік емес этнографиялық материалдардың барлық түрлері міндетті түрде қажетті жазбалармен - «аңыздармен», түсіндірмелермен және т.с.с. жүретіндігін атап өту керек.

2. Әр түрлі типтегі жазбаша дереккөздер: заңнамалық деректер, актілік материалдар, іс қағаздары, статистика, мерзімді басылымдар, жеке шыққан құжаттар (естеліктер, күнделіктер, хат-хабарлар), шежірелер, әдеби ескерткіштер, баяндау көздері.

3. Аудиовизуалды деректер - кескіндеме көздері (фотоқұжаттар және кескіннің басқа түрлері), аудиоқұжаттар, фильмдер мен видеоқұжаттар - сонымен қатар «ведомствоаралық», әр түрлі саланың жалпы қорынан алынған құжаттар.

**Ғылыми жобаны іске асыру кезінде атқарылатын жұмыстар**

 Ғылыми жобаға қатысуға өтінім мемлекеттік, орыс және ағылшын тілдерінде сәйкес жасалады. Әр тілде жасалған мәтіннің айырмашылығы болған жағдайда, мемлекеттік тілде дайындалған мәтін басым күшке ие болады. Өтінім жобаны іске асыру мерзімі онекі ай ақпаратты қамтуы тиіс. Сонымен қатар жобаны іске асыру үшін қажетті сұралатын қаржыландыру сомасы іш жылды қамтиды. Зерттеулердің күтілетін нәтижелері сұралып отырған қаржыландыру көлеміне сәйкес болуы тиіс.

Қолданбалы зерттеулер бойынша грант алуға үміткер қатысушы ұлттық қауіпсіздік пен қорғанысты қамтамасыз ету, гуманитарлық және әлеуметтік ғылымдар саласындағы қолданбалы зерттеулер жобаларын қоспағанда, жобаны іске асырудың барлық кезеңіне өтінімді жалпы қажетті ресурстармен, оның ішінде қаржылық ресурстармен ішінара қамтамасыз ете отырып, жекеше әріптестің қатысуын қамтамасыз етеді.

Тараптардың ниетін растау оларды іске асыру мерзімдері мен салым сомасын немесе қажетті ресурстарды көрсете отырып, еркін нысандағы салым туралы келісім болып табылады. Өтінімдер ғылыми этика мен академиялық адалдықтың принциптері мен нормаларына сәйкес келуі тиіс.

**Этнологиялық және антропологиялық деректерді талдау**

 Этнографиялық зерттеу нәтижелерінде жиналған деректер мен материалдарды ғылыми жұмыстарда қолдануға және ұзақ уақыт сақтауға дайындау қажет. Этнографиялық материалдармен жұмыс жасаудың бұл кезеңі далалық зерттеу кезеңіндегі соңғы саты болып табылады. Бұл жұмыстың басты мақсаты – материалдарды өңдеу, түзету, оларды жан-жақты жүйелеу, талдау және арнайы есеп дайындау арқылы жинақталған деректердің қол жетімділігін қамтамасыз ету.

 Ғылыми экспедиция кезінде жинақталған далалық күнделіктер, қолданыстағы дәптерлер және дереккөздермен жұмыс істеуге арналған материалдарды ұсынудың дәйектілігін сақтай отырып қайта талдаудан өткізу керек. Сонымен қатар оларды жүйелі түрде пайдалану үшін қажетті индекстермен, қосымша жазбалар және қалыптасқан сілтемелермен қамтамасыз ету қажет. Соңғы талдау барысында аббревиатураларды декодтау, яғни өрістер жазбаларын «қайта өңдеу» процедурасына үлкен мән беру екендігі абзал.

**Ғылыми жобаның деректік базасын жасау. Табылған заттарды құжаттау және музейлерге өткізу**

 Ғылыми жобаның деректік базасын жасау жұмыстың маңызды кезеңдерінің бірі болып табылады, өйткені барлық кейінгі зерттеулер соған байланысты. Шынында да, егер дереккөздер қате таңдалған болса, яғни жұмыста қойылған проблеманы шешу үшін маңызды қағидалар жіберіліп алынса және оны шешуге барысында айтарлықтай кемшіліктер тудыратын қателіктер қатыстырылса, онда барлық әрі қарайғы орындайтын зерттеулер дұрыс бағытта жүрмейді.

 Дереккөз базасын қалыптастыру кезінде екі стратегияны бөлуге болады: 1) зерттеу проблемасына өзектілігі бар этнографиялық немесе тарихи дереккөздерін мүмкіндігінше идеалды түрде көбірек тартуға ұмтылу; 2) қажеттілік пен жеткіліктілік принципін сақтай отырып, зерттеудің мақсаттарына байланысты деректерді қатаң таңдау.

 Далалық материалдарды мұрағаттық сақтауға дайындауды қарастыру кезінде көбінесе оларды экспедицияның далалық кодтарымен шифрлау қажеттілігіне назар аударылады. Мүмкін, бұл салада іргелі маңызы бар шығар, бірақ мұрағатқа тапсыру кезінде мұрағат қорының бөлінбейтіндігі қағидатына сүйене отырып, далалық материалдарға тиісті мұрағат коды беріледі. Оның негізінде экспедицияның далалық материалдарымен қалыптасатын мұрағаттық сақтау бөлімі ұйымдастырылады және барлық келесі сілтемелер осы кодқа жасалады.

 Этнографиялық коллекцияларды мұражайға сақтауға тапсырмас бұрын әр затты өңдеу сертификаттаудан және сипаттамаларын құрастырудан тұрады. Сипаттамалар далалық жазбалар негізінде құрастырылады. Төлқұжатқа суреттер мен сызбаларға, сондай-ақ тіркелген затқа қатысты басқа бекіту материалдарына сілтемелер енгізу ұсынылады. Себебі, олар фотоматериалдар сияқты, дербес коллекцияны құрайды.

**Ғылыми мақала және еңбек жазуға даярлық**

Ғылыми мақала – ғылыми жұмыстың басты нәтижесі. Материалды жариялау арқылы автор ғылыми қауымдастықты өзінің зерттеу нәтижелерімен, оларды талдау мен тұжырымдармен таныстырады. Ғылыми жарияланымдардың көптеген түрлері бар, олардың ішіндегі ең маңыздысы мамандандырылған мерзімді баспасөзде жарияланатын мақала болып саналады. Ғылыми басылымдардың басқа формалары көлемі жағынан үлкен, сондықтан сирек басылады (мысалы, монографиялар), немесе конференциядағы баяндамалар, тезистер сияқты жеткілікті ақпараттылыққа ие емес.

Мақала жазуға дайындық жұмыстың мақсаты туралы сұраққа жауап беруден басталуы керек. Басылым белгілі бір ұстанымды дәлелдеу үшін зерттеудің жаңа нәтижелерін ұсына алады немесе бұрын жарияланған еңбектерді талдай алады.

Ғылыми мақаланың құрылымы тек жалпы қабылданған ережелермен ғана емес, сонымен бірге әрбір нақты басылымда белгіленген қағидалармен реттеледі. Әдетте, мақалалар материалдың келесі құрылымын көздейтін стандарт бойынша құрастырылады: 1) кіріспе; 2) материалдардың сипаттамасы және жұмыс әдістері; 3) нәтижелер; 4) талқылау және қорытынды; 5) пайдаланылған әдебиеттер тізімі.

**Этнологиялық және антропологиялық есепті жазу, оған қойылатын талаптар және оны тіркеу жұмыстары**

 Оқу жылындағы ғылыми-зерттеу қызметін жүзеге асыру нәтижелері бойынша жұмыс туралы есеп жасалады. Оқу жылындағы ғылыми-зерттеу қызметі туралы есеп бір құрылымға сәйкес жасалуы қажет: 1) титулдық парақ; 2) мазмұн; 3) белгілеулер мен қысқартулар; 4) кіріспе; 5) негізгі бөлім; 6) қорытынды; 7) пайдаланылған дереккөздердің тізбесі; 8) қосымшалар.

Есеп құрастырған кезде келесі жалпы талаптарды сақтау керек: 1) есеп мазмұнының магистранттың жеке жұмыс жоспарында жарияланған зерттеу қызметінің түрлері мен кезеңдеріне сәйкес келуі; 2) материалдың нақтылығы мен ұсынылуының қисындылығы; 3) дәлелдеудің объективтілігі; 4) сөздер мен тұжырымның қысқалығы мен дәлдігі; 5) нәтижелер мен қорытындыларды ұсынудың негізділігі мен нақтылығы.

Оқу жылына арналған ғылыми-зерттеу іс-шараларының бекітілген жоспарын іске асыру нәтижелері бойынша магистрант аттестациядан өтеді және келесі оқу жылына ауыстырылады. Зерттеу қызметінің нәтижелері жазбаша есеп түрінде рәсімделіп, ғылыми жетекшінің бекітуіне ұсынылуы керек. Ғылыми-зерттеу қызметі туралы ғылыми жетекші визасы бар есеп кафедраға ұсынылуы керек.

**Зерттеу объектісін алдын-ала жүйелік талдау және жазба есептері**

 Зерттеу процесінде мәселенің негізгі тұжырымдамаларын бөлу және оларды теориялық тұрғыдан түсіндіру тақырыпты тұтастай алғанда азды-көпті жүйелі түсінуге негізделген немесе айқын емес негізде жүзеге асырылады. Зерттеу объектісін алдын-ала жүйелі түрде талдау объектінің бейнесін ашуға, оны айқын білдіруге, яғни нақтырақ және айқын етуге бағытталған. Этнологиялық және антропологиялық зерттеу объектісі жүйелік талдауға жатады; затты элементтерге бөлшектеу процесінде этнолог оны мақсатты зерттеу пәніне айналдырады.

 Этнологиялық зерттеу пәнінің алдын-ала жүйелі талдауы дегеніміз – мәні бойынша зерттеу проблемасын модельдеу, яғни оны осындай тұжырымдамалық бөлшектеу және сыныптау, бұл этнологиялық зерттеудің жалпы және нақтырақ гипотезаларын одан әрі тұжырымдауға мүмкіндік береді.

 Зерттеу жұмысының нәтижелерін тіркеу келесі компоненттерден тұрады: 1) ғылыми-зерттеу жұмысының нәтижелері туралы есеп құрастыру; 2) ғылыми-зерттеу жұмысы туралы есеп дайындауды және жазбаны ескере отырып, өзіндік жұмыс; 3) ғылыми конференцияларға мақалалар мен баяндамалар жазу; 4) ғылыми-зерттеу жұмысы тақырыбы бойынша қорытынды біліктілік жұмысын тіркеу; 5) ағымдағы бақылау: жазбаша есеп.

**ҰСЫНЫЛАТЫН ӘДЕБИЕТТЕР ТІЗІМІ**

**Негізгі:**

1. Арутюнян Ю.В., Дробижева Л.М., Кондратьев В.С., Сусоколов А.А. Этносоциология: цели, методы и некоторые результаты исследования. – М., 1984.

1. Беклешов В.К., Минтаиров М.С., Сараев Ю.Д. Экономика, организация и планирование научно-исследовательских и опытно-конструкторских работ. – Л., 1973.
2. Берус К. Теория графов и ее применение. – М., 1962.
3. Вопросы методики этнографических и этносоциологических исследований. – М., 1970.
4. Ворожцов В.П., Москаленко А.Т. Методологические установки ученого: Природа и функции. – Новосибирск, 1986.
5. Гемпель К. Г. Логика объяснения. – М.: Салют, 2014. – 237 с.
6. Гришин В.Г. Образный анализ экспериментальных данных. – М., 1982.
7. Громов Г. Методика этнографических экспедиций. – М., 1966.
8. Добреньков В.И., Кравченко А.И. Социальная антропология: Учебник. – М.: Инфра-М, 2005. – 688 с.
9. Дорошенко Н.М. Методология истории: теоретические и философские основания. – СПб., 2007.
10. Жлобин С.П., Чернякевич И.С. Полевая этнография (Теория и практика полевых исследований). – Брест: БрГУ, 2015. – 232 с.
11. Исследования по прикладной и неотложной этнологии. – М., 1996.

# Исмагулов О., Бекетайқызы К., Оразаққызы А. Алтай қазақтары (тарихи-антропологиялық зерттеу). – Астана: Фолиант, 2003. – 352 б.

1. Кокрен Ч. Методы выборочного исследования. – М., 1976.
2. Лебедева Н.М. Введение в этническую и кросс-культурную психологию: Учебное пособие. – М.: Ключ-С, 1999. 224 с.
3. Лекции по методике конкретных социальных исследований. – М., 1972.
4. Логика научного исследования. – М., 1965.
5. Лоули Д., Максвелл А. Факторный анализ как статистический метод. – М., 1967.
6. Лурье С.В. Историческая этнологияч. – М., 1997.
7. Математические методы в социальных науках. – М., 1973.
8. Методологические и методические проблемы контент-анализа. – М., 1973.
9. Методологические аспекты антропологических и этнографических исследований в Западной Сибири. – Томск, 2017.
10. Орлова Э.А. Введение в социальную и культурную антропологию. – М., 1994.
11. Пэнто Р., Гравитц М. Методы социальных наук. – М., 1972.
12. Хакимов Р.С. Историческая этнология: парадигма и инструментарий. – Казань: Институт истории им. Ш. Марджани, 2012. – 440 с.
13. Швырев В.С. Теоретическое и эмпирическое в научном познании. – М., 1978.
14. Шкляр М.Ф. Основы научных исследований: учебное пособие. 4-е изд. – М.: Дашков и К, 2013. – 240 с.
15. Штейнберг И., Шанин Т., Ковалев Е. Качественные методы. Полевые этнологические исследования. – СПб.: Алетейя, 2014. – 352 с.
16. Этнологическая наука за рубежом: проблемы, поиски, решения. – М., 1991.
17. Этнометодология. Вып. 1, 2. – М., 1995.
18. Этнография и смежные дисциплины. Этнографические субдисциплины. Школы и направления. Методы. – М., 1988.
19. Malinowski B. Scientific theory of culture / B. Malinowski. – New Haven: 2018. – 360 p.
20. Anthropology: The exploration of human diversity // Ed. by Blaine. – New-York, 2017. – 517 p.

**Қосымша:**

1. Аванесов В.С. Тесты в социологическом исследовании. – М., 1982.
2. Алимбай Н. Казахская шежіре как фольклорная категория исторических источников // Еуразия гуманитарлық институтының хабаршысы. – 2009. – №3.
3. Алпысбес М.А. Казахское шежире – как исторический источник: Автореферат дисс. ... д-ра ист. наук. – Алматы, 2007.
4. Анализ нечисловой информации в социологических исследованиях. – М., 1985.
5. Арутюнян Ю.В., Дробижева Л.М., Сусоколов А.А. Этносоциология. Учебное пособие для вузов. – М., 1988.
6. Арутюнян Ю.В., Дробижева Л.М., Кондратьев В.С., Сусоколов А.А. Этносоциология: цели, методы и некоторые результаты исследования. – М., 1984 (гл.2).
7. Батыгин Г.С. Обоснование научного вывода в социологическом исследовании. – М., 1986.
8. Бурыкин А.А., Попов В.А. О методах сравнительно-исторических исследований // Алгебра родства. – СПб., 2006. – Вып.11. – С.103-116.
9. Бобнева М.И. О применении социометрических методов при изучении структур сложных организаций. Вып.1. – М., 1970.
10. Бюджет времени: Вопросы изучения и использования. – Новосибирск, 1977.
11. Волков И.П. Социометрические методы в социально-психологических исследованиях. – Л., 1970.
12. Вопросы методики и техники социологических исследований: (Методы сбора информации). – М., 1975.
13. Воронов Ю.П. Методы сбора информации в социологическом исследовании. – М., 1974.
14. Голофаст В.Б. Методологический анализ в социальном исследовании. – Л., 1980.
15. Гурко Е.Н. Эмпирическое и теоретическое в социологическом исследовании. – Минск, 1984.
16. Заславская Т.И. К методологии системного изучения деревни // Социолог. исследование. – 1975. – №3.
17. Здравомыслов А.Г. Методология и процедура социологических исследований. – М., 1969.
18. Исләм Б. Ғылыми экспедициялар мен іс-сапарларды ұйымдастыру тәжірибиесі // Қазақстан музейлері. – 2002. – №1. – 38-39 бб.
19. Кондратьев В.С. К методике обработки похозяйственных книг в этносоциологическом исслдеовании // Вопросы методики этнографических и этносоциологических исслдований. – М., 1970.
20. Кондратьев В.С. Эксперимент ex post fakto в социологическом исследовании // Сов. этнография. – 1970. – №2.
21. Куприян А.П. Методологические проблемы социального эксперимента. – М., 1971.
22. Кэмпбелл Д. Модели экспериментов в социальной психологии и прикладных исследованиях. – М., 1980.
23. Лекции по методике конкретных социальных исслдеований. – М., 1977.
24. Мангейм Дж. Б., Рич Р.К. Политология, методы исслдеования / Пер. с англ. – М., 1997.
25. Методологические и методические проблемы контент-анализа. – М.-Л., 1973.
26. Методологические и методические проблемы сравнительного анализа в социологических исслдеованиях. Кн.2. – М., 1982.
27. Методология и методы социальной психологии. – М., 1977.
28. Методы анализа документов ву социологических исслдеованиях. – М., 1985.
29. Методы сбора информации в социологических исследованиях. Кн.1. Социологический опрос. – М., 1980; Кн.2. Организационно-методические проблемы опроса. Анализ документов. Наблюдение. Эксперимент. – М., 1990.
30. Методы социальной психологии. – Л., 1977.
31. Миркин В.Г. Анализ качественных признаков и структур. – М., 1980.
32. Морено Дж. Социометрия. – М., 1958.
33. Ноэль Э. Массовые опросы. Введение в методику демоскопии // АВА–ЭКСТРА, 1993.
34. Паниотто В.И., Максименко В.С. Количественные методы в социологических исследованиях. – Киев, 1982.
35. Погосян Г.А. Метод интервью и достоверность социологической информации. – Ереван, 1985.
36. Сарсенбаев А.Б. Қазақ шежіресі: зерттелуі және қазіргі кезеңдегі өзекті мәселелер: Тарих ғыл. канд. дисс. ... авторефераты. – Алматы, 2007.
37. Семенов В.Е. Метод изучения документов в социально-психологических исследованиях. – Л., 1983.
38. Современные методы исследования средств массовой коммуникации. – Таллин, 1983.
39. Статистические методы анализа информации в социологических исследованиях. – М., 1979.
40. Теория и методы социологических исслдеований. – М., 1984.
41. Территориальная выборка в социологических исслдеованиях. – М., 1980.
42. Типология и классификация в социологических исслдеованиях. – М., 1982.
43. Эдельгауз Г.Е. Достоверность статистических показателей. – Лекции по методике конкретных социальных исследований. – М., 1972.
44. Ядов В.А. Социологическое исследование: методология, программа, методы. – М., 1987.